open-index/open-wikipedia-markdown huggingface dataset:
அன்னா சரிகினா

**அன்னா போரிசிவ்னா சரிகினா** (**Anna Borysivna Sharyhina)**  (பிறப்பு **c.1978** ) ஒரு உக்ரேனிய பெண்ணியவாதியான இவர் ஓரினச் சேர்க்கை சமூகத்தின் ஆர்வலர் ஆவார். இவர் கார்கீவில் உள்ள ஒரு லெஸ்பியன் பெண்ணிய அமைப்பான ஸ்பியர் மகளிர் சங்கத்தின் இணை நிறுவனராகவும் மற்றும் கீவ்வில் உள்ள பெருமிதப் பேரணியின் ஏற்பாட்டுக் குழுவான கெய்வ் பிரைட் என்ற தன்னார்வ தொண்டு நிறுவனத்தின் இணை நிறுவனராகவும் உள்ளார் .

## பேரணி
சரிகினாவும் அவரது கூட்டாளியான விரா செமிகினாவும் ஒரு தசாப்தத்திற்கும் மேலாக உக்ரேனிய ஓரினச் சேர்க்கை சமூகம் மற்றும் லெஸ்பியன் அமைப்புகளில் ஈடுபட்டுள்ளனர். கியேவின் சமத்துவத்திற்கான முதல் பேரணியை இவர்கள் ஏற்பாடு செய்தனர். 2015 ஆம் ஆண்டில் நடைபெற்ற கியேவின் சமத்துவத்திற்கான இரண்டாவது பேரணி, காவல்துறையினருடன் சேர்ந்து, பலவிதமான பொது நபர்களின் ஆதரவைக் கொண்டிருந்தது. இருப்பினும், அணிவகுப்புக்கு எதிரான தீவிர வலதுசாரி வன்முறை காரணமாக இந்த அணிவகுப்பு 15 நிமிடங்கள் மட்டுமே நீடித்தது. இந்நிகழ்ச்சியில் காவலில் இருந்த அதிகாரிகள் உட்பட 10 பேர் காயமடைந்தனர்.

## எதிர்ப்பு
சரிகினாவின் பெண்ணிய மற்றும் ஓரின சேர்க்கை நடவடிக்கை உக்ரேனில் தொடர்ந்து எதிர்ப்பை எதிர்கொண்டிருந்தது. கார்கிவ் புத்தகக் கடையில் இந்த  இயக்கங்கள் குறித்து இவர் ஒரு சொற்பொழிவு நிகழ்த்தியபோது, முதலில் கார்கீவின் நகிப்பெலோ பத்திரிகை மையத்திற்கும் பின்னர் கெய்வின் ஐசோல்யாட்சியா மையத்திற்கும் கூட்டத்தை இரண்டு முறை இடமாற்றம் செய்ய வேண்டியிருந்தது. கார்கிவ் சமூக மையமான பிரைட்ஹப், 2018 சூலையில் முகமூடி அணிந்தவர்களால் புகை குண்டுகள் வீசி தாக்கப்பட்டது. காவல் துறையினரிடம் புகார்கள் வந்தாலும், உள்துறை மந்திரி ஆர்சன் அவகோவுக்கு 1,000 க்கும் மேற்பட்ட புகார்கள் வந்த போதும், இந்த குற்றத்திற்காக யாரும் தண்டிக்கப்படவில்லை.

2019  மார்ச் முதல் வாரத்தில் கார்கிவ் நகரில் பெண்கள் ஒற்றுமை வாரத்தை ஏற்பாடு செய்தவர்களில் சரிகினாவும் இருந்தார். 2020 சனவரியில், ஓரினச் சேர்க்கை சமூகத் தலைவர்களை சந்திக்காமல் உக்ரைனுக்கு வருகை புரிந்ததற்காக மைக் பாம்பியோவை சரிகினா விமர்சித்தார்.

## குறிப்புகள்

## வெளி இணைப்புகள்
* Story no.11. Anna Sharyhina, *Gay Alliance Ukraine*, Nov 25, 2015.
* Chanelle Grand, Portrait : Anna Sharyhina, militante et directrice de la marche de la fierté LGBT en Ukraine, STOP Homophobie, 5 October 2015.
* Hanna Sokolova, anna-sharyhina-interview-en/ “When we compromise, it’s as if we admit we’re not equal”: Anna Sharyhina on feminism and LGBT rights in Ukraine, openDemocracy, 22 May 2019.

பகுப்பு:வாழும் மக்கள்
பகுப்பு:1978 பிறப்புகள்
உமா பட்

**உமா பட்** (**Uma Bhatt),** (பிறப்பு c.1952) ஓர் இந்திய அறிஞர், எழுத்தாளர் மற்றும் பெண்களுக்கான பத்திரிகையின் நிறுவனர் மற்றும் ஆசிரியர் ஆவார். இவர் தனது சொந்த மாநிலமான உத்தரகண்ட் மாநிலத்தில் அரசியல் பிரச்சினைகளில் ஈடுபட்டுள்ளார்

## தொழில்
### பத்திரிகை ஆசிரியர்
1990 ல் இவரது பத்திரிகை "*உத்தரா"* பெண்களை மையப்படுத்தி  நிறுவப்பட்டது. கவிதை மற்றும் புனைகதைகளை வெளியிடுவதோடு, உத்தரகண்டில் உள்ள சமூகப் பிரச்சினைகளையும் இது விளக்குகிறது, மேலும் தடைகளை எதிர்கொண்டு, முன்னேறத் துணிந்த "சாதாரண" பெண்களின் கதைகளையும் கொண்டுள்ளது. உமா பட், இந்த திட்டத்தை முன்னிலை படுத்தினார் என்று கூறப்பட்டாலும்,  இணை நிறுவனர்களான கம்லா பந்த், பசாந்தி பதக் மற்றும் ஷீலா ராஜ்வர் ஆகியோரும் இதற்கு துணை நின்றனர்.

### அரசியல்வாதி
1980 களில் உமா பட், "உத்தரகண்ட் மாநிலத்தில் மதுபான எதிர்ப்பு இயக்கம்" பற்றி *மனுஷி* என்ற பெண்ணிய பத்திரிகைக்கு ஆறு பக்க அளவில் கட்டுரை ஒன்றை எழுதினார். அதில், குடும்ப வரவு செலவுத் திட்டங்கள் மற்றும் பெண்களின் பாதுகாப்பு ஆகியவற்றில் மது வியாபாரத்தின் எதிர்மறையான விளைவுகள் குறித்து வலுவாக உணர்ந்த பெண்கள் சம்பந்தப்பட்ட பிரச்சனைகளை மையப்படுத்தி எழுதியிருந்தார். இது பெண்களுக்கான பிரச்சாரமாகவே கருதப்பட்டது. இந்த பிரபலமான பிரச்சாரத்தைச் ஆதரித்த பெண்கள் 1990 களில் உத்தரபிரதேசத்திலிருந்து பிரிந்து செல்வதற்கான இயக்கத்தை ஆதரிக்க ஊக்குவிக்கப்பட்டனர்.  இது 2000 ஆம் ஆண்டில் ஒரு சுதந்திர உத்தரகண்டிற்கு வழிவகுத்தது. பெண்களுக்கு மிகுந்த அக்கறை கொண்ட பல பிரச்சினைகள் குறித்து வாக்குறுதிகளை அளித்த ஆண் அரசியல்வாதிகளால் அவர்கள் காட்டிக் கொடுக்கப்பட்டதாக உமா பட் கூறியுள்ளார், ஆனால் பின்னர் பின்வாங்கினார். புதிய அரசு நிறுவப்பட்டவுடன் சுதந்திர இயக்கத்திற்கு பங்களித்த பெண்கள், அரசியல் ரீதியாக சுறுசுறுப்பான வாழ்க்கைக்குச் செல்வார்கள் என்று ஆண்கள் எதிர்பார்த்த விதத்தையும் இவர் விமர்சித்தார்.

### மொழியியலாளர்
டாக்டர் உமா பட் நைனிடாலின் குமாவோன் பல்கலைக்கழகத்தில் இந்தி துறையில் மொழியியலாளர் ஆவார். இவர்,  இமயமலை மலைத்தொடர்களில் வாழும் பழங்குடியினர் பேசும் மொழிகளில் சிறப்பு அறிவு உள்ளவராக இருந்தார். இந்திய மக்கள் மொழியியல் கணக்கெடுப்பின் ஒரு பகுதியாக *உத்தரகண்ட் மாநிலத்தில் புழக்கத்தில் இருந்த மொழிகளை*உடன் இணைந்து தொகுத்தார்.

இந்திய மக்கள் மொழியியல் கணக்கெடுப்பு இந்தியாவின் தற்போதைய மற்றும் நலிவடைந்த மொழிகளைப் பற்றிய ஒரு கருத்தை கொடுக்க முயற்சிக்கிறது. மொழியியலாளர்கள், எழுத்தாளர்கள், சமூக ஆர்வலர்கள் மற்றும் வெவ்வேறு பேச்சு சமூகங்களின் உறுப்பினர்களால் ஆவணப்படுத்தப்பட்ட மொழிகளின் நாடு தழுவிய கணக்கெடுப்பின் விளைவாக இது உள்ளது. உத்தரகண்ட் மாநிலத்தில் நிலவும் மொழிகளை இந்த தொகுதி ஆவணப்படுத்துகிறது. விமர்சன ரீதியாக, இந்த புத்தகம் விவாதிக்கப்பட்ட மொழிகளின் பேச்சாளர்களின் உலக பார்வையை இணைக்கிறது. அவ்வப்போது இந்தியாவுக்கு வந்த பல்வேறு குடியேற்றவாசிகளின் பல்வேறு மொழியியல் தாக்கங்களால் உத்தரகண்ட் மொழிகள் பலவகையான மற்றும் வளமான பாரம்பரியத்தைக் கொண்டுள்ளன.

இது இந்தியாவில் தற்போது புழக்கத்தில் இருக்கும் மற்றும் நலிவடைந்த மொழிகளைப் பற்றிப் படிக்கும் ஒரு தொடர் ஆகும். இந்த வேலை "பழங்குடி மக்கள், சிறுபான்மை சமூகங்கள் மற்றும் நலிவடைந்தவர்களின் மொழிகளைப் பார்க்க வேண்டியதன் அவசியத்தை நிவர்த்தி செய்கிறது" என்று வெளியீட்டாளர் கூறுகிறார். இந்தத் திட்டத்தில் இவரது சக ஆசிரியர் சேகர் பதக் என்ற வரலாற்றாசிரியர் இவரது  கணவர்ஆவார். 19 ஆம் நூற்றாண்டின் ஆய்வாளர் நைன் சிங் பற்றிய புத்தகத்தையும் இவர்கள் இணைந்து எழுதியுள்ளனர்.

## மேற்கோள்கள்

பகுப்பு:இந்தியப் பெண்ணியவாதிகள்
பகுப்பு:வாழும் மக்கள்
கலங்காணி தொடருந்து நிலையம்

**கலங்காணி தொடருந்து நிலையம்** (*Kalangani Junction railway station*, நிலையக் குறியீடு:*KLGN*) ஆனது இந்தியாவின், தமிழ்நாட்டின், நாமக்கல் மாவட்டத்தில் உள்ள கலங்காணி என்னும் ஊரில் அமைந்துள்ள ஒரு தொடருந்து நிலையமாகும். இது கரூர் - சேலம் சந்திப்புக்கு இடையில் புதியதாக 2013 மே மாதம் முதல் செயல்படத் தொடங்கியது. இது இந்திய இரயில்வே துறையின், தென்னக இரயில்வே மண்டலத்தில், சேலம் தொடருந்து கோட்டத்தின் கீழ் செயல்படுகிறது.

## மேற்கோள்கள்

பகுப்பு:நாமக்கல் மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
கு. சா. கிருஷ்ணமூர்த்தி

**கு. சா. கிருஷ்ணமூர்த்தி** (பிறப்பு:1914-இறப்பு:1990) மரபுக் கவிஞர், பாடலாசிரியர், எழுத்தாளர், நாவலாசிரியர், திரைப்படம் மற்றும் நாடகங்களுக்கு வசனம் எழுதியவர்.

## படைப்புகள்
#அமுதத் தமிழிசை
#அருட்பா இசையமுதம்
#அந்தமான் கைதி
#இசையின்பம்
#பருவ மழை
#தமிழ் நாடக வரலாறு
#கலைவாணன் (நாடகம்)

இவரது படைப்புகள் தமிழக அரசால் நாட்டுடைமை யாக்கப்பட்டுள்ளது.

## மேற்கோள்கள்

பகுப்பு:தமிழ் எழுத்தாளர்கள்
பகுப்பு:1914 பிறப்புகள்
பகுப்பு:1990 இறப்புகள்
பகுப்பு:நாட்டுடைமை நூல்களின் ஆசிரியர்கள்
பகுப்பு:இந்தியத் தமிழ் நாடகாசிரியர்கள்
திப்பானி நடனம்

**திப்பானி நடனம்** (Tippani) என்பது .இந்தியாவின் குஜராத் மாநிலத்தின்  மேற்குப்பகுதியான செளராஷ்டிராவின்  சோர்வாத் பகுதியில் ஆடப்படும் பாரம்பரிய நாட்டுப்புற நடனம் ஆகும்.  
இது ‘மாட்லா நடனம்’ அல்லது ‘திப்பனி நிருத்யா’ என்றும் அழைக்கப்படுகிறது. இந்த நடன வடிவம் ஹோலி, தீபாவளி போன்ற இந்து பண்டிகைகளின் போது அல்லது குஜராத்தி சமூகத்தில் திருமண விழாக்களிலும் நடைமுறையில் உள்ளது.

## சொற்பிறப்பியல்
அரபிக்கடலை ஒட்டியுள்ள சோர்வாத் மாவட்டத்தை பிறப்பிடமாகக் கொண்ட இந்த திப்பானி நடனத்தில்  175 செ.மீ அளவுடைய இரண்டு நீளமான மரக்குச்சிகள் பயன்படுத்தப்படும், இது சதுர வடிவ  அல்லது இரும்புத் தொகுதியால் *கார்போ* எனப்படும் கீழ் முனையில் இணைந்துள்ளது. பழைங்காலத்தில் வீடு அல்லது தளத்தின் தரைப்பகுதியில் சுண்ணாம்பு அடிப்பதற்கு இது பயன்படுத்தப்பட்டது. கற்களை உடைத்தும்,  தரையை சமன் செய்யும்  வேலையின் போதும் ஏற்படும் சலிப்பை  தவிர்ப்பதற்காக   கோலி சமூகத் தொழிலாளர்கள் மத்தியில் இந்த நடனம் உருவானது .

## நடனம்
இந்த நடனத்தை பெண்கள் தனித்துவமாக ஆடுகின்றனர்.நாட்டுப்புறப் பாடல்களைப் பாடிக்கொண்டு இரண்டு எதிர் வரிசைகளில் நின்று தரையைத் குச்சியில் அடித்து  *திப்பானி* நடனமாடும் பெண்கள். தூரி மற்றும் தாலி (பித்தளை தட்டு) இசையை உருவாக்கப் பயன்படுத்துகின்றனர். மேலும் ஜான்ஸ், மஞ்சிரா, தபேலா, தோல் மற்றும் ஷெஹ்னாய் ஆகியவை இந்த நடன இசைக்கு பயன்படுத்தப்படும் முக்கிய இசைக்கருவிகள் ஆகும். இது பெரும்பாலும் இந்து திருவிழாக்கள் மற்றும் திருமணங்களில் ஆடப்படுகிறது. இந்தியாவின் சமகாலத்தில் திப்பானி நடனம் குறிப்பிடத்தக்க இடத்தைப் பிடித்துள்ளது. உலகெங்கிலும் உள்ள குஜராத்தி மக்கள் தங்கள் குடும்ப திருமண சடங்கின் ஒரு பகுதியாக இந்த நடன வடிவத்தை ஆடுகின்றனர்.பொதுவாக ஹோலி அல்லது தீபாவளி போன்ற பண்டிகைகளில் ஆடப்படும் இந்த நடனத்தை தற்போது அமெரிக்காவின் விர்ஜீனிய மாகான *ஆசிய அமெரிக்கன் சமூகம்* நடத்தியுள்ளது.

## நடன முறை
ஒரே மாதிரியான தாளத்தில் தரையை குச்சியால் சீரான வேகத்தில் அடிப்பது மற்றும் பாடுவதன் மூலம் திப்பானி நடனம் தொடங்குகிறது. பின்னர் படிப்படியாக  வேகத்தை அதிகரித்து, ​​நடனக் கலைஞர்கள் மாறி மாறி தரையை குச்சியால் தட்டுவா். பொதுவாக வட்டமாகச் சுற்றியும்  குச்சிகளை ஒருவொருக்கொருவா் மாற்றிக் கொண்டு தலையை ஆட்டியும் உடலசைவு மூலமும் நடனத்தை ஆடுகின்றனர்.நடனத்தின் முடிவில், அனைத்து ப் பெண்களும் வரிசையாக அமர்ந்து தரையை மிக விரைவாக தட்டுகின்றனர். நடனத்தின்  பிரத்யேக அம்சம், மரக் கம்புகளை அதி விரைவுத்தன்மையுடன் தட்டுவதால் உண்டாகும் இசை வெளிப்பாடு ஆகும்.  .

## நடன அலங்காரங்கள் மற்றும் உடைகள்
இந்த நாட்டுப்புற நடனத்திற்கான உடைகள் மற்றும் அலங்காரங்கள் மிகவும் வண்ணமயமாக காட்சியளித்து மக்களின் பாரம்பரியத்தையும் ,வாழ்வியலை பிரதிநிதித்துவப் படுத்துவதாக அமைந்துள்ளன. நடனத்திற்காக ஆண்கள் அணியும்  உடைகள் பெரும்பாலும் இறுக்கமான கைகளைக் கொண்ட "கெடியா" என்று அழைக்கப்படும் ஒரு குறுகிய மேல் அங்கி ,  தொப்பிகள் அல்லது அலங்கரிக்கப்பட்ட தலைப்பாகைகள் ஆகும். பெண்கள், காக்ரா ஜோலி என்ற குஜலாத்தின் பாரம்பரிய ஆடையுடன்  தலையை முடுவதற்கான அலங்கரிக்கப்பட்ட துணி, அலங்கார நகைகள் அணிந்து ஆடுகின்றனர். தோல், மரினாரா மற்றும் ஷெனாய் இசைக்கருவிகள் ஆட்டத்தின் வேகத்தையும் நிர்வகிக்கப் பயன்படுத்தப்படும் முக்கிய இசை கருவிகளாகும்.. இந்த தாள மெல்லிசை செயல்முறை முழுவதும் அவர்கள் தங்கள் உழைப்பை வெளிப்படுத்துகிறார்கள். இந்த நடனம் இந்தியாவின் பழம்பெரும் கலாச்சாரத்தை பறைசாற்றுவதாக உள்ளன.

## மேற்கோள்கள்

பகுப்பு:இந்திய நடனங்கள்
ரேணு குமாரி

**ரேணு குமாரி** *(Renu Kumari)* என்பவர் இந்தியா வின் பீகார் மாநிலத்தில் காகரியா தொகுதியின் நாடாளுமன்ற உறுப்பினராக தேர்ந்தெடுக்கப்பட்ட ஐக்கிய சனதா தளம் கட்சியின் வேட்பாளராவார். இவர்  ஒரு வழக்கறிஞர் மற்றும் சமூக சேவகராவார்..

## இளமைகாலம் மற்றும் கல்வி

ரேணு பீகார் மாநிலத்திn காகரியா மாவட்டத்திலுள்ள ஆலொலி என்னும் ஊரில் 1962 ஆம் ஆண்டு ஆகத்து மாதம் 29 ஆம் நாள் பிறந்தார். இவர் பாட்னா பல்கலைக்கழகத்தில் முதுகலைப் பட்டம் பெற்றார். மேலும் பாகல்பூர் பல்கலைக்கழகத்தில் சட்டம் தொடர்பான எல்.எல்.பி பட்டம் பெற்றார்.. பீகாரிலுள்ள மாதேபுரா பி.என். மண்டல் பல்கலைக்கழகத்தில் உடற்கல்வியில் பட்டயம் பெற்றார்.

## தொழில்

ரேணு குமாரி 1999 ஆம் ஆண்டு 13  வது மக்களவைக்குத் தேர்ந்தெடுக்கப்பட்டார்.

ரேணு குமாரி 1999 ஆம் ஆண்டு 13  வது மக்களவைக்குத் தேர்ந்தெடுக்கப்பட்டார்.

1999-2000 ஆண்டின் மனுக்கள் தொடர்பான      உறுப்பினர் குழுவில் பணியாற்றினார்.

2000-2004 ஆண்டின் உறுப்பினர் ஆலோசனைக் குழு மற்றும் சிவில் விமான போக்குவரத்து அமைச்சகம் போன்ற துறைகளில் பணி செய்தார்.

மேலும் பல்வேறு அமைப்புகள் வழியாக சமூக மேம்பாடு மற்றும் பெண்களுக்கு  விழிப்புணர்வை உருவாக்கும் திட்டங்களில் ஈடுபட்டார்.

ரேணு குமாரி புத்தகங்களைப் படிப்பதிலும், இசை கேட்பதிலும் மகிழ்ச்சி அடைந்தார்.

## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:பீகார் அரசியல்வாதிகள்
மூன்றாம் தாரா

**மூன்றாம் டேரியஸ்** (**Darius III**) (பிறப்பு:கிமு 380 – இறப்பு:கிமு 330), இவரது இயற்பெயர் அர்தசத்தா **Artashata** மற்றும் கிரேக்கப் பெயர்  கோடோமன்னஸ் (**Codomannus**) ஆகும். அகாமனிசியப் பேரரசர் நான்காம் அர்தசெராக்சிற்குப் பின்னர், இவர் பாரசீகப் பேரரசின் அரியணையில் கிமு 336-இல் ஏறியவர், கிமு 330 முடிய  6 ஆண்டுகள் மட்டுமே அரசாண்டவர். இவரே அகாமனிசியப் பேரரசின் இறுதிப் பேரரசர் ஆவார்.

இவர் கிமு 343-இல் எகிப்தை கைப்பற்றி எகிப்தின் முப்பத்தி ஒன்றாம் வம்ச பார்வோன் ஆக முடிசூட்டிக் கொண்டார். மேலும் சிசிலி தீவை கைப்பற்றி எகிப்திய மாகாணத்துடன் இணைத்துக் கொண்டார்.

இவரது ஆட்சிக் காலம் முழுமையும் பண்டைய எகிப்து, போனீசியா, ஐயோனியா பகுதிகளில் கிரேக்கர்களும், எகிப்தியர்களும் தொடர்ந்து அகாமனிசியப் பேரரசுக்கு எதிராக கிளர்ச்சி செய்து கொண்டிருந்தனர். இக்கிளர்ச்சிகளை மாகாண ஆளுநர்களால் அடக்க இயலவில்லை. இதனால் மூன்றாம் டேரியசின் பேரரசு ஆட்டம் கண்டு கொண்டிருந்த நிலையில், கிமு 334-இல் பேரரசர் அலெக்சாந்தர் எகிப்து, போனீசியா, அனதோலியா, சிரியா, மெசொப்பொத்தேமியா பகுதிகளை கைப்பற்றி, இறுதியாக பேரரசர் மூன்றாம் டேரியசின் அகாமனிசியப் பேரரசின் தலைநகரமான பெர்சப்பொலிஸ் நகரத்தை தீக்கிரையாக்கினார். மூன்றாம் டேரியஸ் அலெக்சாந்தரின் படைவீரர்களிடமிருந்து பாக்திரியா பகுதிக்கு தப்பிச் செல்லும் போது, பாக்திரியா மாகாண ஆளுநர் பெஸ்செஸ்சால் கொல்லப்பட்டார்.

இதன் மூலம் பேரரசர் அலெக்சாந்தர் பண்டைய அண்மை கிழக்கு, பண்டைய எகிப்து துருக்கி மற்றும் பாரசீகப் பகுதிகளை மாசிடோனியப் பேரரசின் கீழ் கொன்டு வந்தார்.

## அகாமனிசியப் பேரரசர்கள்
*சைரசு
*முதலாம் செர்கஸ்
*முதலாம் சைரஸ்
*முதலாம் டேரியஸ்
*மூன்றாம் அர்தசெராக்சஸ்
*இரண்டாம் காம்பிசெஸ்
## இதனையும் காண்க
* பாரோக்களின் பட்டியல்
* பண்டைய எகிப்திய அரசமரபுகள்

## மேற்கோள்கள்

## ஆதார நூற்பட்டியல்

* Prevas, John. *Envy of the Gods: Alexander the Great's Ill-fated Journey across Asia*. Da Capo Press, 2004.

## வெளி இணைப்புகள்
* A detailed biography of Darius
* A genealogy of Darius
* Pothos.org: Darius III (Codomannus)

பகுப்பு:பாபிலோனிய மன்னர்கள்
பகுப்பு:எகிப்திய மன்னர்கள்
பகுப்பு:ஆக்கிமெனியப் பேரரசர்கள்
ரங் தொலைக்காட்சி

**ரங் தொலைக்காட்சி** என்பது பிரைட் ஈஸ்ட் என்டர்டெயின்மென்ட்ஸ் பிரைவேட் லிமிடெட் நிறுவனத்திற்கு சொந்தமான ஒரு அசாமிய மொழி பொது பொழுதுபோக்கு தொலைக்காட்சி அலைவரிசை ஆகும். இது குவகாத்தியை தலைமையகமாகக் கொண்டு இயங்கி வருகின்றது.

## மேற்கோள்கள்

## வெளி இணைப்புகள்
* Rang TV at You Tube

பகுப்பு:அசாமிய தொலைக்காட்சி அலைவரிசைகள்
பகுப்பு:குவகாத்தில் உள்ள தொலைக்காட்சி நிலையங்கள்
பகுப்பு:2009 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
இஸ்லாம் பிபி

**இஸ்லாம் பிபி (Islam Bibi)** (பிறப்பு: 1974 - இறப்பு: 2013) இவர் ஆப்கானித்தானின் எல்மந்த் மாகாணத்தின் காவல்துறை அதிகாரி ஆவார். 

இஸ்லாம் 1974இல் குந்தூஸ் மாகாணத்தில் பிறந்தார்.  இவர் 1990களில் ஈரானில் அகதியாக இருந்தார். அதன் பிறகு, பிபி மீண்டும் தாலிபான்களுக்கு எதிராக ஒரு காவல் அதிகாரியாக வந்தார்.  இவருடைய குடும்பம் இவரது காவல் வேலைக்கு எதிராக இருந்தது. இவருடைய சகோதரன் இவரை மூன்று முறை கொல்ல முயன்றார்.  பின்னர், பிபி திருமணம் செய்து கொண்டார். இவருக்கு ஆறு குழந்தைகள் (4 சிறுவர்கள் மற்றும் 2 பெண்கள்) இருந்தனர். 

இஸ்லாம் பிபி 2000இல் இரண்டாவது லெப்டினன்ட் பதவிக்கு உயர்ந்தார். நேரடியாக இரகசியப் பிரிவுத் தலைவரின் கீழ் பணிபுரிந்தார். இஸ்லாம் பிபி 2013 சூலை 4 அன்று சுட்டுக் கொல்லப்பட்டார். ஒரு காவல்துறை அதிகாரியாக இருக்கும் இவரது மைத்துனர், தனது மோட்டார் சைக்கிளில் இவரை வேலைக்கு அழைத்துச் செல்ல வந்தார். இவரது வீட்டிலிருந்து 50 மீட்டர் தொலைவில் சுட்டுக் கொல்லப்பட்டார். இந்த தாக்குதலில் அவரது மைத்துனரும் காயமடைந்தார்.  

## குறிப்புகள்

பகுப்பு:2013 இறப்புகள்
பகுப்பு:1974 பிறப்புகள்
பிளட்ஷாட் (திரைப்படம்)

**பிளட்ஷாட்** (*Bloodshot*) என்பது இதே பெயரிலான வேலியண்ட் வரைகதை கதாபாத்திரத்தை அடிப்படையாகக் கொண்ட 2020 ஆண்டைய அமெரிக்க சூப்பர் ஹீரோ படம் ஆகும். இது வேலியண்ட் காமிக்சை அடிப்படையக கொண்டு உருவாக்கப்படவுள்ள தொடர் திரைப்படங்களில் முதல் படமாக உள்ளது.   வாட்லோவின் கதைக்கு,  ஜெஃப் வாட்லோ மற்றும் எரிக் ஹெய்சரர் ஆகியோரி்திரைக்கதையிமைக்கட இப்பேத்தை டவிட் எஸ்.எஃப். வில்சன் இயக்கியுள்ளார் .( இந்த படத்தில் வின் டீசல், ஈசா கோன்சலஸ், சாம் ஹியூகன், டோபி கெபல் மற்றும் கை பியர்ஸ் ஆகியோர் நடித்துள்ளனர். 

பிளட்ஷாட் படம் குறித்த யோசனையின் வளர்ச்சி 2012 இல் தொடங்கியது. இப்படத்தில் நடிப்பது தொடர்பாக ஜாரெட் லெடோவிடம் 2017 சூலையில் பேச்சுவார்த்தை நடத்தினார். 2018 மார்ச்சில், படத்தின் முதன்மைப் பாத்திரத்தில் நடிக்க டீசல் ஒப்பந்தம் செய்யப்பட்டார். மீதமுள்ள நடிகர்கள் அடுத்தடுத்த மாதங்களில் ஒப்பந்தம் செய்யப்பட்டனர். படப்பிடிப்பு 2018 ஆகஸ்டில் தென்னாப்பிரிக்காவில்  தொடங்கி, அக்டோபர் வரை நீடித்தது. 

*பிளட்ஷாட்* அமெரிக்காவில் சோனி பிக்சர்சால் 2020 மார்ச் 13 அன்று திரையரங்குகளில் வெளியிடப்பட்டது. இந்த படம் பெரும்பாலும் விமர்சகர்களிடமிருந்து எதிர்மறையான விமர்சனங்களைப் பெற்றது மற்றும் உலகளவில்  25 மில்லியன் டாலரை வசூலித்தது. 

## கதை
அமெரிக்க கடற்படை வீரரான ரே காரிசன் எதிர்பாராமல் கொல்லப்படுகின்றார். கொல்லப்பட்ட ரே காரிசன் ஆய்வுக் கூடத்தில் வைத்து நானோ தொழில் நுட்பத்திவழியாக அறிவியலாளர்களால் உயிர்பிக்கப்படுகிறார். குருதியை அடிப்படையான அறிவியலால் உயிர்பிக்கப்பட்டதாலும், காயமடையாமல் சாகசங்ளை செய்வதாலும் பிளட்ஷாட் என்னும் சூப்பர் ஹீரோவாக இவர் உருவாகிறார். பல பயிற்சிகள் அளிக்கப்படும் ரே காரிசன், ஒரு கட்டத்தில் தான் ஒரு கொலை இயந்திரமாக மாற்றப்பட்டுவருவதை அறிகிறார். 

ரே காரிசனை உயிர்பித்தவர்கள் இவரின் பழைய நினைவுகளை அழிக்க முயல்கின்றனர். இதையும் மீறி இவருக்கு பழைய நினைவுகள் தோன்றுகின்றன. தான் தன் மனைவியுடன் கொல்லப்பட்ட பின்னனியை அறிகிறார். அதற்கு காரணமானவர்களை பழிவாங்க முடிவுசெய்கிறார். இதனால் பிளட்ஷாட்டை முடக்க இவரை உயிர்பித்தவர்கள் முயல்கின்றனர். அதையெல்லாம் மீறி தன் எதிரிகளை பழிவாங்கினாரா என்பதே கதை.

## நடிகர்கள்

* ரே காரிசன் / பிளட்ஷாட் ஆக வின் டீசல் 
* கேட்டி / கே.டி.யாக ஈசா கோன்சலஸ் 
* ஜிம்மி டால்டனாக சாம் ஹியூகன் 
* டோபி கெபல் மார்ட்டின் ஆக்சாக 
* டாக்டர் எமில் ஹார்டிங்காக கை பியர்ஸ் 
* வில்பிரட் விகன்ஸாக லமோர்ன் மோரிஸ் 
* ஜினா டிகார்லோவாக தாலுலா ரிலே (நீ டீகார்லோ-கேரிசன்) 
* அலெக்ஸ் ஹெர்னாண்டஸ் டிப்ஸாக 
* நிக் பாரிஸாக ஜோகன்னஸ் ஹாகூர் ஜொஹான்சன் 
* மொம்பசா கன்மனாக டமர் புர்ஜாக் 

## குறிப்புகள்

பகுப்பு:வரைகதை அடிப்படையிலான அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:அமெரிக்க சூப்பர்ஹீரோ திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2020 ஆங்கிலத் திரைப்படங்கள்
ஞான கிறுக்கன்

***ஞான கிறுக்கன்*** என்பது 2014 இல் வெளிவந்த தமிழ்த் திரைப்படமாகும். இதனை இளையவன் எழுதி இயக்கி, தயாரித்தும் இருந்தார்.

இத்திரைப்படத்தில் ஜெகா என்பவர் முக்கிய வேடத்தில் நடித்தார். ஜெகாவுக்கு இதுவே முதல் திரைப்படம் ஆகும். and அர்ச்சனா ஜோஸ் கவி

இத்திரைப்படம் கணேசன் என்பவரின் வாழ்க்கையை சித்தரித்து எழுதி இயக்கப்பட்டது. இத்திரைப்படம் ராஜா முகமது என்பவரால் படத்தொகுப்பு செய்யப்பட்டுள்ளது. தாஜ்நூர் இசை அமைத்துள்ளார்.

## நடிகர்கள்

*ஜெகா - வீர பெருமாள்
*அர்ச்சனா ஜோஸ் கவி - சுமதி
*சுசுமிதா - சோதி
*டேனியல் பாலாஜி - கணேசன்
*தம்பி ராமையா - செல்வமணி
*செந்தில்குமாரி - தங்கம்மாள்
* செல்வாழை ராசு - குருசாமி
* சீனியம்மாள்
* விஜயா அம்மாள்

## இசை
தாஜ் நூர் என்பவர் இசையமைத்துள்ளார்.

## ஆதாரங்கள்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
அருமண் பேரியம் தாமிரம் ஆக்சைடு

**அருமண் பேரியம் தாமிரம் ஆக்சைடு** *(Rare-earth barium copper oxide)* என்பவை உயர்வெப்பநிலை மீக்கடத்து திறனை வெளிப்படுத்துவதற்காக அறியப்பட்ட வேதிச் சேர்மங்களின் குடும்பமாகும். இவற்றை ஆங்கிலச் சுருக்கு எழுத்து வடிவமாக ReBCO என்ற எழுத்துகளால் குறிப்பர்). பிற மீக்கடத்தும் பொருட்களைவிட அருமண் பேரியம் தாமிரம் ஆக்சைடு பொருட்கள் வலுவான காந்தப் புலங்களைத் தக்கவைக்கும் ஆற்றலைக் கொண்டுள்ளன. வலுவான காந்தப்புலமும்  ஒப்பீட்டளவிலான அதிக  மீக்கடத்து மாறுநிலை வெப்பநிலையும், எதிர்கால மலிவும் பலமும் கச்சிதமும் கொண்ட அணுக்கருப்பிணைவு அணு உலை போன்ற காந்தவியல் அயனியடக்க அணுக்கரு பிணைவு அணு உலைகளுக்கு இவற்றை முன்மொழிய வைத்துள்ளன. மிகவும் சுருக்கமான மற்றும் பொருளாதார கட்டுமானத்தை இது அனுமதிக்கிறது. 
எந்தவோர் அருமண் தனிமத்தையும் இவ்வகை அணுக்கரு உலைகளில் பயன்படுத்த முடியும். குறிப்பாக இட்ரியம் இட்ரியம் பேரியம் தாமிர ஆக்சைடாகவும் (YBCO) , இலந்தனம் இலந்தனம் பேரியம் தாமிர ஆக்சைடாகவும் சமாரியம், நியோடிமியம், கடோலினியம் முதலானவை எடுத்துக்காட்டுகளாகும்.

## மேற்கோள்கள்

பகுப்பு:பேரியம் சேர்மங்கள்
பகுப்பு:செப்பு சேர்மங்கள்
பகுப்பு:ஆக்சைடுகள்
பகுப்பு:பொருளறிவியல்
பதார் நடனம்

**பதார் நடனம்** இந்தியாவின் குஜராத் மாநிலத்தின்  தொன்மையான நாட்டுப்புற நடனம் ஆகும். பால் பிராந்தியத்தைச் சேர்ந்த நல் சரோவர் ஏரிக்கரையில் வசிக்கும் பதார் என்ற மீனவர் சமூகத்தால் இது நிகழ்த்தப்படுகிறது.

## பதார் பழங்குடி
பல பழங்குடி சமூகங்களின் பூர்விகமாக குஜராத் மாநிலம் விளங்குகிறத. *பதார்*  குஜராத் மாநிலத்தில் நீண்ட காலமாக வசிக்கும் ஒரு சமூகமாகும். அடிப்படையில் ஒரு இந்து மதத்தை சேர்ந்த  பழங்குடி சமூகமான *பதர்*  விவசாயம், மீன்பிடி போன்றவை முக்கியத் தொழிலாகும். பதார் சமூக மக்கள் துர்கா தேவியின் பல வடிவங்களை மதித்து வணங்குகிறார்கள், இந்த நடனம் பதார் பூர்வீக மக்களின் கலாச்சாரத்தையும் வாழ்க்கையையும் வெளிப்படுத்துவதாக அமைந்துள்ளது.மேற்கு அகமதாபாத்தில் அமைந்துள்ள நால் ஏரிக்கு அருகில் வசிக்கும் பதார் மக்களின் வாழ்க்கைமுறை *பதார் நடனம்* மூலம் அடையாளமாக குறிப்பிடப்படுகிறது. சிலரின் கூற்றுப்படி, *பதார்கள்* சிந்து பகுதியிலிருந்து குடிபெயர்ந்தவா்களாகக் கருதப்படுகிறார்கள்.  பதர் பழங்குடியினரிடையே கிருஷ்ணர், சிவன் மற்றும் ராமர் போன்ற தெய்வங்களை வழிபடும் முறையும் பெண் தெய்வமான சக்தியின்  வெவ்வேறு வடிவங்களையும் வணங்குகிறார்கள். இவர்களின் வாழ்வியலை இசை, நடனம் மூலம் விளக்குவதே பதார் நடனம் ஆகும்.

## வரலாறு
புராணக்கதை ஒன்றில் துர்கா தேவியின் ஒரு வடிவமான *ஹிங்லாஜ் மாதா* தனது சகோதரி, பன்னிரண்டு மகன்கள் மற்றும் “*பவுசி*” என்ற செல்லப் பறவை ஆகியோருடன் நடந்து சென்று கொண்டிருந்ததாகவும், அவர்கள் இரவில் சிந்துவை அடைந்த போது அவளுடைய மகன்கள் பசியுடன் இருந்ததால் *ஹிங்லாஜ் தேவி* தனது சகோதரியின் வீட்டில் உணவைத் தேடினார் என்றும் அந்த நேரத்தில் அவரது மற்ற சகோதரி சிந்து இல்லாததால், மாதா திரும்பி வந்து கொண்டிருந்த  வழியில் சிந்துவை சந்தித்தாகவும் அவர் தனது மீன் மற்றும் உணவை சாப்பிட வழங்கினார் எனவும் கதை விவாிக்கிறது. மேலும் மாதா நால் ஏரிக்குத் திரும்பி தனது சகோதரி வழங்கிய மீன்களை  ஏரியில் தூக்கி எறிந்ததாகவும் அவை ஏரி நீரில் செழித்து வளர்ந்ததாகவும் நம்பப்படுவதால்  இன்றளவும் அந்த பிராந்தியத்தில் வசிக்கும் பதார் சமூக மக்களின் முக்கிய உணவாக நால் ஏரியின் மீன்கள் உட்கொள்ளப்படுகின்றன. மாநிலம் முழுவதும் பரவி இருக்கும் பதார் பூர்வீக மக்களிடையே இந்த நடனம் ஒரு பொழுதுபோக்கு சடங்காக ஆடப்படுகிறது. பதார் நாட்டுப்புற நடனம் குஜராத்தில் மிகவும் பிரபலமான நாட்டுப்புற நிகழ்ச்சிகளில் ஒன்றாகும்.

## நடன முறை
பதார் சமூகம் ஒரு வேளாண் சார்ந்த குழு ஆகும் அவர்கள் ஓர் இடத்திலிருந்து மற்றொரு இடத்திற்குச் செல்லும் நீர்வழிப்பயணங்களின் போது   இசையும் நடனமும் அவர்களின்  வாழ்க்கைச் செழிப்பையும், அதற்காக அவர்கள் அலைந்து திரிதலையும் பிரதிபலிக்கின்றன. கடற்பயன வாழ்க்கை, கடல் அலைகளின் எழுச்சி மற்றும் வீழ்ச்சி ஆகியவை பெரும்பாலும் இந்த நடன நிகழ்ச்சிகளின் கருப்பொருளாகப் பயன்படுத்தப்படுகின்றன. பதார் நாட்டுப்புற நடனத்தில் அவர்களின்  மகிழ்ச்சியான தருணங்களையும்  உற்சாகமான வாழ்வியலையம் அந்த இடத்தின் வளமான கலாச்சார பாரம்பரியத்தையும், நீர்ப்பணனத்தின் அன்றாட நடவடிக்கைகள் மற்றும் அவர்களின் வாழ்க்கை முறை, அவர்களின் உணர்ச்சிகள் மற்றும் உணர்வுகள்  இசை மற்றும் நடனம் மூலம் சித்தரிக்கப்படுகின்றன.

இந்த நடனத்தை ஆடும் போது நடனக் கலைஞர்கள் கையில் சிறிய குச்சிகளைப் பிடித்துக் கொள்கின்றனா்.. படகுகளை இயக்கிக் கொண்டும் .இந்த நடனமானது ஆடப்படுகின்றது. .அவர்கள் தங்களது நடனத்தின போது தண்ணீர்  தொடர்புடைய பாடல்களைப் பாடுகிறார்கள்.

## மேற்கோள்கள்

பகுப்பு:இந்திய நாட்டுப்புற நடனங்கள்
திப்ரி நடனம் (பஞ்சாப்)

**திப்ரி** என்பது இந்தியாவின் பஞ்சாப் மாநிலத்தின் பாட்டியாலா மற்றும் ஹரியானாவின் அம்பாலா ஆகிய இடங்களில் பிரபலமாக ஆடப்படும் ஒரு வகை *கம்பு நடனம்* ஆகும்.

## நடன முறை
திப்ரி நடனம் *தண்டாரஸ்* என்ற நடனத்தின் நீட்சியாக கருதப்படுகிறது. நான்கு மற்றும் ஐந்தாம் நூற்றாண்டுகளில் *பா குகை* சுவற்றின் ஓவியங்களில் திப்ரியின் தொன்மை நடன வடிவத்துடன் பெண் கனமான குச்சிகளுடன் ஆடுவது போன்றும், கைகளைத் தட்டி ஒலி எழுப்பி ஆடுவது போன்றும் வரையப்பட்டிருக்கின்றன. ரந்தாவா (1960) கருத்துப்படி, சிறுவர்கள் மற்றும் ஆண்கள் சிறிய குச்சிகளைப் பயன்படுத்தி திப்ரி நடனத்தை ஆடுகின்றனர். நடனக்கலைஞர்கள் வட்டமான அமைப்பில் நின்று கொண்டு குச்சிகளைத் தட்டி நடனமாடுகிறார்கள். மற்றொரு வகையில் நடனக் கலைஞர்கள் ஒரு கயிற்றைப் பிடித்து கம்பத்தில் கட்டி விட்டு மறுமுனையை ஒவ்வொருவரும் தனித்தனியாகப் பிடித்து பிற நடனக் கலைஞர்களின் கயிறுகளால் கயிற்றை நெய்கிறார்கள். ஆண் நடனக் கலைஞர்கள் குச்சிகளை அடிக்கும் போது கயிறுகளில் ஏற்பட்ட பின்னல்கள் விடுபடுகின்றன. இந்த நடனம் பாட்டியாலா நகரத்தின் உள்ளூர் பாரம்பரிய நடனம் என்றும்  பம்பாயின் (மும்பை) தண்டியா மற்றும் ராஜஸ்தானின் திப்னி தடனத்தைப் போன்றது என்று *ரந்தாவா* கூறுகிறார்.ராஜஸ்தான் மாநிலத்தில் இந்த நடனம் வட்ட நடனமாகவும் ஆடப்படுகிறது.

ஜேம்ஸ் (1974) என்பவர் விளக்கும் டிப்ரியின் மற்றொரு பாணி நடனத்தில்  சிறிய தடி அல்லது குச்சியைப் பயன்படுத்தி சிறுமிகளால் நடனமாடப்படுகிறது, குச்சிகள் ஒரு வகையான தாளத்தை உருவாக்க தட்டப்படுகின்றன. நடனத்தின்  போது எந்த பாடலும் பாடப்படுவதில்லை. *தில்லான்* (1998) என்பவர் டிப்ரியின் மற்றொரு பாணியைப் பற்றி கூறுகிறார் அதன் படி நடனக் கலைஞர்கள் இரண்டு குச்சிகளைக் கொண்டு நடனத்தை ஆடுகின்றனா்.. ஒவ்வொரு நடனக் கலைஞரும் தாங்கள் வைத்திருக்கும் குச்சிகளை தாங்களே அடித்துக் கொள்கின்றனர். பின்னர் மற்ற நடனக்  ஒரு வட்டத்தில் நகர்ந்து உடலசைவின் மூலம்  இந்த நடனத்தை ஆடுகின்றனர்.. இருப்பினும், திப்ரியின் இந்த வடிவம் முல்தான், பஹவல்பூர் மற்றும் பாக்கிஸ்தானின் வடமேற்கு பஞ்சாபில் பிரபலமான *தண்டராஸ்*  எனப்படும் நடனத்தின் மற்றொரு பெயர் ஆகும்.

## பவன் தேவதாசி
*“பவன் தேவதாசி”* என்பது இந்து கடவுளான வாமனனுக்கு அர்ப்பணிக்கப்பட்ட ஒரு திருவிழா. பத்ராவின் சந்திர மாதத்தில் இந்த விழா நடைபெறுகிறது. 2000 ஆம் ஆண்டில் சிங் என்பவர் பின்வருமாறு எழுதுகிறார், "குஜராத்தின் தாண்டியாவின் உள்ளூர் வடிவமாக திப்ரி மற்றும் பாட்டியாலா மற்றும் அம்பாலா மாவட்டங்களின் சிறப்பியல்புகளைக் கொண்ட  இது தனது பிரபலத்தை இழந்து வருகிறது.அதன் நிகழ்ச்சிகள் இப்போது பவன் தேவதாசி திருவிழா சந்தர்ப்பங்களோடு மட்டுப்படுத்தப்படுகின்றன. "சிங் (2000) கருத்துப்படி," பவன் தேவதாசி என்பது பாட்டியாலா மற்றும் அம்பாலா மாவட்டங்களில் மட்டுமே கொண்டாடப்படும் ஒரு உள்ளூர் விழா. வேறு எங்கும், மக்கள் அதை அறிந்திருக்க மாட்டார்கள். இப்போது, ​​இந்த திருவிழாவின் போது மட்டுமே திப்ரி நடனம் ஆடப்படுகிறது.  "பவன் தேவதாசி" என்பது விஷ்ணுவின் வெற்றியைக் கொண்டாடுவதாகும் என்று சிங் கூறுகிறார். திருவிழாக்களின் போது திப்ரி போட்டிகள் நடத்தப்படுகின்றன. நடனக் கலைஞர்கள் இரட்டைகளாக குச்சிகளைத் அடித்து கயிறுகளைகொண்டு  ஒரு தாளத்தை உருவாக்கி ஆடுகிறார்கள்.

## மேலும் காண்க
* பஞ்சாப் நாட்டுப்புற நடனங்கள்

## மேற்கோள்கள்

பகுப்பு:பஞ்சாபி நாட்டார் நடனங்கள்
பகுப்பு:இந்திய நடனங்கள்
பகுப்பு:பஞ்சாபி பண்பாடு
மரியா வாசிலியேவ்னா சிலோவா

**மரியா வாசிலியேவ்னா சிலோவா** *(Maria Vasilyevna Zhilova)* என்பவர் முதலாவது உருசிய தொழில்முறை வானியலாளர் ஆவார். இவரது காலம் 1870 முதல் 1934 வரையுள்ள காலமாகும். இவர் 1895 ஆம் ஆண்டு முதல் 1930 ஆம் ஆண்டு வரை புல்கோவோ வானாய்வகத்தில் வானியல் மற்றும் சுற்றுப்பாதை கணக்கீட்டாளராகப்   பணியாற்றினார். 
வான இயக்கவியலில் பணியாற்றியதற்காக உருசிய வானியல் சங்கம் இவருக்கு 1905 ஆம் ஆண்டு ஒரு விருதை வழங்கிச் சிறப்பித்தது.

சூரியனைச் சுற்றிவரும் குறுங்கோள் 1255 சிலோவாவிற்கு இவரது பெயரே 1932 ஆம் ஆண்டில் சூட்டப்பட்டது. இதேபோல  வெள்ளி கிரகத்திலுள்ள கிண்ணக்குழியான சிலோவாவும் இவரது நினைவாகவே 1985 ஆம் ஆண்டு சூட்டப்பட்டது.

"உருசிய அறிவியலில் மகளிர் முகங்கள் என்ற மையக்கருத்தோடு நடத்தப்பட்ட 2017 ஆம் ஆண்டு  மாநாட்டில் விவாதிக்கப்பட்ட பெண்களில் மரியா வாசிலியேவ்னா சிலோவாவும் ஒருவர் என்பது குறிப்பிடத்தக்கது. இங்குதான் இவருக்கு முதல் தொழில்முறை பெண் வானியலாளர் என்ற சிறப்பு கிடைத்தது .

## தேர்ந்தெடுக்கப்பட்ட வெளியீடுகள்

*

## மேற்கோள்கள்

பகுப்பு:1870 பிறப்புகள்
பகுப்பு:1934 இறப்புகள்
பகுப்பு:பெண் வானியலாளர்கள்
பகுப்பு:உருசிய வானியலாளர்கள்
பகுப்பு:அறிவியலாளர்கள்
பகுப்பு:உருசிய அறிவியலாளர்கள்
வில்லாளன் (2010 திரைப்படம்)

***வில்லாளன்*** என்பது 2010 இல் வெளிவந்த தமிழ்த் திரைப்படமாகும். இத்திரைப்படத்தினை வெற்றிவேல் மற்றும் சூரியன் இயக்கினர். இயக்குநர் வெற்றிவேல் முக்கிய கதாப்பாத்திரத்தில் நடித்தார். இவருடன் அஸ்மிதா, குரு ஆகியோர் நடித்திருந்தனர்.

இத்திரைப்படம் 31 டிசம்பர் 2010 அன்று வெளியானது.

## நடிகர்கள்
* வெற்றிவேல்
* அஷ்மிதா
* குரு
* ரஞ்‌ஜி‌த்‌
* அஜய்‌ ரத்‌னம்‌
* பா‌ய்‌ஸ்‌ ரா‌ஜா‌ன்‌
* சபீ‌தா‌ ஆனந்‌த்‌
* கே‌. ஆர்‌. வத்‌சலா‌

## தொழில்நுட்பக் கலைஞர்கள்
ஜெய். சம்பத் என்பவர் இத்திரைப்படத்திற்கு கதை எழுதி இணை தயாரிப்பாளராகவும் இருந்துள்ளார். ரவி ராகவ் இசையமைத்துள்ளார். சார்லஸ் ஆண்டனி ஒளிப்பதிவு செய்துள்ளார்.

## மேற்கோள்கள்

## வெளி இணைப்புகள்
* 

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சுபாசு சோப்ரா

**சுபாசு சோப்ரா**  (பிறப்பு 23 அக்டோபர் 1947) டெல்லியைச் சேர்ந்த ஒரு இந்திய அரசியல்வாதி. டெல்லி சட்டமன்ற உறுப்பினராக கல்காஜி சட்டமன்றத் தொகுதியிலிருந்து தாெடர்ந்து மூன்று முறை தேர்ந்தெடுக்கப்பட்டவர். டெல்லி மாநில காங்கிரஸ் கமிட்டியின் தலைவராகப் பணியாற்றியுள்ளார்.

## சட்டமன்ற உறுப்பினராக

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
ஜோசஃபா பிரான்சிஸ்கோ

**ஜோசஃபா "ஜிஜி" பிரான்சிஸ்கோ (Josefa "Gigi" Francisco)** (பிறப்பு:1954 - இறப்பு: 2015 சூலை 22)  பிலிப்பைன்சின் பாலின சமத்துவம் மற்றும் பெண்கள் உரிமைகளுக்கான வழக்கறிஞராக இருந்தார். ஏற்றத்தாழ்வைக் குறைக்க இவர் பல திட்டங்களுக்கு பங்களித்தார். பெண்களின் சமத்துவம் மற்றும் பெண்கள் உரிமைகள் பற்றிய பல அம்சங்களைப் பற்றி ஆராய்ச்சி செய்தார். இவர் பல்வேறு திட்டங்களில் ஐக்கிய நாட்டு அவையுடன் நெருக்கமாக பணியாற்றினார்.

## தொழில்
தனது கற்பித்தல் மற்றும் எழுத்தின் மூலம், தொழில்நுட்ப அனுபவம், பார்வை மற்றும் சமூக இயக்கங்களை இளம் தலைமுறையினருக்கு அறிமுகப்படுத்தினார். இவர் 1998 முதல் 2002 வரை ஐ.எஸ்.ஐ.எஸ் என்ற சர்வதேச நிறுவனத்தில் உறுப்பினராகப் பணியாற்றினார். இந்த அமைப்பு சர்வதேச அளவில் பெண்கள் உரிமைகள் குறித்து செயல்படுகிறது. பின்னர், இவர் பெண்கள் மற்றும் பாலின நிறுவனத்தில் (WAGI) அமைப்பின் நிர்வாக இயக்குநராக சேர்ந்தார். இந்த அமைப்பு 3 ஆண்டுகளில் இருந்து பெண்கள் உரிமைகள் குறித்த பல்வேறு இணையவழி படிப்புகளை நடத்தி வருகிறது. இவர் ஒரு புதிய சகாப்தத்தில் பெண்களுக்கான மேம்பாட்டு மாற்றுகளுக்கான அமைப்பில் உறுப்பினராக இருந்தார். உலகளாவிய தெற்கு பிராந்தியத்திலிருந்து பெண்களின் குரல்களையும் முன்னோக்குகளையும் உலகிற்கு பரப்ப இந்த அமைப்பு செயல்படுகிறது. இவர் அமைப்பின் உலகளாவிய ஒருங்கிணைப்பாளராக பணியாற்றினார். ஜிஜி தலைமையில் ஐக்கிய நாடுகள் சபையும் பெண்களுக்கான மேம்பாட்டு மாற்றுகளுக்கான அமைப்பும் ஆசிய-பசிபிக் பிராந்தியத்தில் இணைந்து பணியாற்றின. இவர்களுக்கிடையேயான பணிகள் 2015 ஆம் ஆண்டில் *தி ஃபியூச்சர் தி ஆசியா பசிபிக் பெண்கள் வான்ட்* என்பதில் வெளியிடப்பட்டன.

மிரியம் கல்லூரியில் சர்வதேச உறவுகள் துறையின் துறைத் தலைவராகவும் பணியாற்றினார். பெண்கள் தலைமையை மேம்படுத்துவதற்காக பணியாற்றினார். வறுமை, பாலினம், வளர்ச்சி மற்றும் பெண்ணிய இயக்கம் குறித்து இவர் முக்கியமான ஆராய்ச்சியையும் மேற்கொண்டார்.

## குறிப்புகள்

பகுப்பு:2015 இறப்புகள்
போகாலெட்ச் கெப்ரே

**போகாலெட்ச் போக் கெப்ரே (Bogaletch Boge Gebre)**  ( போ-கே என்றும் உச்சரிக்கப்படுகிறார்)  (பிறப்பு:1950 - இறப்பு: 2019 நவம்பர் 2)  இவர் ஒரு எத்தியோப்பியன் விஞ்ஞானியும் மற்றும் சமூக ஆர்வலரும் ஆவார். 2010 ல், *தி இன்டிபென்டன்ட்*  என்ற இதழ் இவரை "எத்தியோப்பியன் பெண்களில் கிளர்ச்சியைத் தொடங்கியவர்" என்று வகைப்படுத்தியது.

இவரது சகோதரி ஃபிகிர்டே கெப்ரேவுடன் சேர்ந்து, கெப்ரே கெம்பட்டி மென்டி கெஸ்ஸிமா-டோப் (கெம்பட்டா பெண்கள் ஒன்றாக நிற்கிறார்கள்) என்றும் அழைக்கப்படும், எத்தியோப்பியாவின் கெம்பாட்டாவை தளமாகக் கொண்ட ஒரு உள்நாட்டு அரசு சாரா தொண்டு நிறுவனமான கே.எம்.ஜி எத்தியோப்பியாவை நிறுவினார். பெண் பிறப்புறுப்பு சிதைவு மற்றும் திருமணக் கடத்தல்களைத் தடுப்பது, இளம் பெண்களைக் கடத்தி பாலியல் பலாத்காரம் செய்வது போன்ற பல பகுதிகளில் பெண்களுக்கு சேவை செய்வதற்காக இந்த தொண்டு நிறுவனம் செயல்படுகிறது. எத்தியோப்பியாவின் பாரம்பரிய நடைமுறைகளுக்கான தேசிய குழுவின் கூற்றுப்படி, இத்தகைய நடைமுறைகள் 2003ஆம் ஆண்டு நிலவரப்படி நாட்டில் 69 சதவீதத் திருமணங்களுக்கு அடிப்படையாக இருந்தன.

## விருதுகள்
இந்த அமைப்பு கெம்பட்டாவில் மணப்பெண் கடத்தல் விகிதத்தை 90 சதவீதத்திற்கும் கீழே குறைந்துள்ளதாக *தி இன்டிபென்டன்ட்* இதழ் தெரிவித்துள்ளது. அதே நேரத்தில் பெண் பிறப்புறுப்பு சிதைவை 100 சதவீதத்திலிருந்து 3 சதவீதமாகக் குறைத்த பெருமைக்குரியது என்று *தி எகனாமிஸ்ட்* என்ற இதழ் குறிப்பிடுகிறது. 2005ஆம் ஆண்டில், கெப்ரேக்கு 2005 வடக்கு-தெற்கு பரிசு மற்றும் 2007இல் உலகளாவிய சுகாதாரம் மற்றும் மனித உரிமைகளுக்கான ஜொனாதன் மான் விருது போன்ற விருதுகள் வழங்கப்பட்டது. ஆப்பிரிக்காவின் வளர்ச்சியில் இவர் செய்த பங்களிப்பிற்காக, 2013 மே மாதத்தில் இவருக்கு கிங் பௌடவுன் சர்வதேச மேம்பாட்டு பரிசு வழங்கப்பட்டது.

## பின்னணி
12 வயதில் பெண் பிறப்புறுப்பு சிதைவினால் பாதிக்கப்பட்ட கெப்ரே, தனது தந்தையால் முறையான கல்வி கற்க தடை செய்யப்பட்டார். ஆனால், ஒரு மிஷனரி பள்ளியில் சேர தனது வீட்டை விட்டு வெளியேறி அங்கு முறையான கல்வியைக் கற்றார். இறுதியில், 1946 ஆம் ஆண்டில் அமெரிக்காவின் செனட்டர் ஜே. வில்லியம் ஃபுல்பிரைட்டால் நிறுவப்பட்ட ஐக்கிய அமெரிக்க கலாச்சார பரிவர்த்தனை திட்டங்களில் ஒன்றான ஃபுல்பிரைட் உதவித்தொகையில் மாசசூசெட்ஸ் ஆம்ஹெர்ஸ்ட் பல்கலைக்கழகத்தில் சேருவதற்கு முன்பு ஜெருசலேமில் நுண்ணுயிரியல் பயின்றார். ஐக்கிய அமெரிக்காவில் இருந்தபோது, எத்தியோப்பியன் உயர்நிலைப் பள்ளிகள் மற்றும் பல்கலைக்கழகங்களில் மாணவர்கள் 26,000 டாலர் மதிப்புள்ள தொழில்நுட்ப புத்தகங்களைப் பெற்றனர்.

## கே.எம்.ஜி எத்தியோப்பியா
தொற்றுநோயியல் துறையில் பி.எச்.டி பெற்ற பிறகு, 1990களில் பெண்களின் உரிமைகளைப் பாதுகாக்க உதவுவதற்காக கெப்ரே எத்தியோப்பியாவுக்குத் திரும்பினார். எச்.ஐ.வி / எய்ட்ஸ் என்ற தடைத் தலைப்பில் ஒரு ஆரம்ப பொது உரையைத் தொடர்ந்து, மாற்றத்தை ஏற்படுத்துவதற்கு முன்பு சமூகத்துடன் நம்பகத்தன்மையை நிலைநாட்ட வேண்டும் என்பதை கெப்ரே உணர்ந்தார். எனவே சிக்கல்களைத் தீர்ப்பதற்கு  தன்னைத் தானே ஈடுபடுத்திக் கொண்டார். அமைப்பை கட்டியெழுப்ப தேவையான பொருட்களை வழங்கினார். பிராந்திய குழந்தைகள் அருகிலுள்ள பள்ளியையும் வணிகர்களையும் உள்ளூர் சந்தையை அடைய அனுமதிக்கும் ஒரு பாலமாக இருந்தார். பின்னர், இவரும் இவரது சகோதரியும் கே.எம்.ஜி எத்தியோப்பியாவை உருவாக்கி, பெண்களின் உரிமைகளைப் பாதுகாப்பதற்காக கிராமம் மூலம் சமூக ஆலோசனை கிராமத்தைத் திறந்தனர்.

## குறிப்புகள்

பகுப்பு:1960 பிறப்புகள்
பகுப்பு:2019 இறப்புகள்
ரூபா சிங் (குதிரைப் பந்தய வீராங்கனை)

**ரூபா சிங்**, (** Rupa Sing**), இந்தியாவின் முதல் தொழில்முறை குதிரை ஓட்டப் பந்தய வீராங்கனை ஆவார். இராஜஸ்தான் மாநிலத்தை பூர்விகக் கொண்ட இவரின் தந்தை நர்பத் சிங் சென்னையில் பந்தையக் குதிரைகளுக்கு பயிற்சியாளராக இருந்துள்ளார். இவரது சகோதரரும் ரூபா சிங் போன்று குதிரைப் பந்தய ஓட்ட வீரர் ஆவர். ரூபா சிங் சிறு வயது முதல்,  இவரின் தந்தை நர்பத் சிங்கை பயிற்சியாளராகக் கொண்டு குதிரையேற்றப் பயிற்சியை நிறைவு செய்தார். பின்னர் குதிரைப் பந்தய ஓட்டப் பயிற்சியாளரிம் பந்தயக் குதிரைகளை ஓட்டும் (Jockey) திறைமைகளைக் கற்றார். தற்போது 33-வது வயது ஆகும்  ரூபா சிங், இது வரை உலக நாடுகளில் நடைபெற்ற 720 குதிரை ஓட்டப் பந்தயங்களில் வென்ற இவர்,  7 முறை சாம்பியன்சிப் கோப்பைகளையும் வென்றுள்ளார். அண்மையில் ஊட்டியில் நடைபெற்ற குதிரைப் பந்தைய ஓட்டப் போட்டியில் **எம் ஏ எம் சிதம்பரம் கோப்பை** வென்றுள்ளார். அதற்கு முன் 2010-இல் சென்னை குதிரை ஓட்டப் பந்தயப் போட்டியில் கோப்பையை வென்றார். பின்னர் 2014-இல் போலந்து நாட்டில் நடைபெற்ற பெண்களுக்கான பந்தயக் குதிரை ஓட்டப் போட்டியில் முதலிடத்தில் வந்து வெற்றி வாகை சூடினார்.

## மேற்கோள்கள்


## வெளி இணைப்புகள்
*Rupa, Professional Race Jockey-Women Icon - காணொலி 
*Rupa Singh : The First Indian Woman To Become A Jockey- காணொலி 

பகுப்பு:விளையாட்டு வீரர்கள்
பகுப்பு:குதிரையேற்ற விளையாட்டுகள்
வெள்ளையாணி தேவி கோவில்

**வெள்ளையாணி தேவி கோவில்** என்பது கேரளா, திருவனந்தபுரத்திலுள்ள மிகவும் புகழ்பெற்ற கோவிலாகும்.
வெள்ளையாணி சந்திப்பிலிருந்து 1.5 கி.மீ.வில் அமைந்துள்ளது. இந்த கோயில் திருவாங்கூர் தேவஸ்தான  வாரியத்தின் மேலாண்மையின் கீழ் உள்ளது கோவில் அமைப்பு பாரம்பரிய கலை வேலைகளுடன் ஒரு வெண்கலக் கூரை உள்ளது இவைகள் திராவிட கட்டிடக்கலையை கொண்டுள்ளதுகோவிலின் கிழக்கு மற்றும் வடக்கு கோபுரங்கள் தெய்வங்களின் சிலைகளால் வடிவமைக்கப்பட்டுள்ளது. 

## தெய்வங்கள்
இந்த கோவில் பத்திரகாளி தேவியை முதன்மை தெய்வமாகக் கொண்டுள்ளது.வேதங்களின்  படி சிவனின் கோபத்தின் ஒரு வடிவமே காளிதேவியாகும்.  காளி தேவி வடக்கு நோக்கி அமைந்துள்ளது (வடக்கே நடை).  சிலை உள்ளூர் மலையாள வார்த்தையில் 'திருமுடி' என்று அழைக்கப்படுகிறது.  வெள்ளையாணி கோவிலில் உள்ள தேவியின் சிலை கேரள காளி கோயில்களின் சிலைகளில் மிகப்பெரியது. சிலை உயரமும் அகலமும் நான்கரை அடி.  தூய தங்கம் மற்றும் விலைமதிப்பற்ற கற்கள் சிலையின் முன் தோற்றத்தை  அலங்கரிக்கபட்டிருக்கிறது.

பிற தெய்வங்களான சிவன், விநாயகர் மற்றும் நாகராசரும் வழிபடப்படுகிறது. இந்த கோவிலில் ஒரு சிறிய துணை கோவிலும் உள்ளது, அங்கு மற்றொரு தெய்வம் மாடன் தம்புரான் உள்ளது.

## வரலாறு
## திருவிழாக்கள்
## பூசை நேரம்
தினமும் மாலை 5.30 மணிக்கு கோயில் திறந்து இரவு 8.00 மணிக்கு மூடப்படும்.  ஞாயிறு, செவ்வாய் மற்றும் வெள்ளிக்கிழமைகளில், கோயில் மதியம் 12:30 மணி முதல் பிற்பகல் 2:00 மணி வரை திறந்திருக்கும், இதன் போது தேவிக்கு சிறப்பு பூஜைகள் செய்யப்படுகிறது.அனைத்து மலையாள மாதங்களின் முதல் நாளில், கோயில்  காலை 5.30 மணிக்கு திறந்து காலை 8.00 மணிக்கு மூடப்படும்.

## இவற்றையும் காண்க
*வெள்ளாயணி ஏரி
*சாக்தம்

## குறிப்புகள்

பகுப்பு:அம்மன் கோயில்கள்
பகுப்பு:திருவனந்தபுரம் மாவட்டத்தில் உள்ள இந்துக் கோயில்கள்
பகுப்பு:Coordinates on Wikidata
தில்லி சட்டமன்றத் தேர்தல், 2020

**2020 தில்லி சட்டமன்றத் தேர்தல்** (*Delhi Legislative Assembly election, 2020*) 7-ஆவது தில்லி சட்டமன்றத்திற்கான 70 உறுப்பினர்களைத் தேர்ந்தெடுப்பதற்காக 8 பெப்ரவரி 2020 அன்று நடைபெற்றது. 62.75% வாக்கு பதிவாகியுள்ளது. பெப்ரவரி 10 இல் முடிவுகள் அறிவிக்கப்பட்டன. 70 இடங்களில் ஆம் ஆத்மி கட்சி 67 இடங்களைக் கைப்பற்றி அறுதிப் பெரும்பான்மையைப் பெற்றது. முந்தைய டெல்லியில் நடந்த சட்டமன்றத் தேர்தலிலிருந்து 4.72% குறைவு, ஆனால் டெல்லியில் நடந்த 2019 இந்திய பொதுத் தேர்தலை விட 2% அதிகம். 2015 இல் தேர்ந்தெடுக்கப்பட்ட தற்போதைய சட்டமன்றத்தின் காலம் பிப்ரவரி 22, 2020 அன்று முடிவடைகிறது. அரவிந்த் கெஜ்ரிவால் தலைமையிலான ஆம் ஆத்மி கட்சி 62 இடங்களில் வெற்றி பெற்று ஆட்சி அமைக்கிறது.

## தேர்தல் அட்டவணை
இந்திய தேர்தல் ஆணையம் 7-வது தில்லி சட்டமன்றத் தேர்தல் அட்டவணையை 6 சனவரி 2020 அன்று மாலை 3:35 மணிக்கு அறிவித்தது.  

## கருத்துக் கணிப்புகள் மற்றும் ஆய்வுகள்

### கருத்துக் கணிப்புகள்

### வாக்குபதிவிற்க்கு பின் கருத்துகணிப்புகள்
8 பிப்ரவரி 2020 அன்று வாக்கு பதிவு முடிவடைந்த பின்னர் வெளியிட்ட கருத்துக் கணிப்புகள்.  

## பங்கேற்கும் கட்சிகள் மற்றும் கூட்டணிகள்

## தேர்தல் முடிவு

## மேலும் காண்க

* இந்தியாவில் 2020 தேர்தல்கள் 
* டெல்லியில் 2019 இந்திய பொதுத் தேர்தல் 
* 2017 டெல்லி மாநகராட்சி தேர்தல்

## மேற்கோள்கள்

பகுப்பு:Pages using deprecated image syntax
பகுப்பு:தில்லி சட்டமன்றம்
பகுப்பு:2020 தேர்தல்கள்
அதிதி மங்கள்தாஸ்

**அதிதி மங்கள்தாஸ்** (பிறப்பு: 1960) இந்தியாவின் குஜராத் மாநிலத்தைச்  சேர்ந்த ஒரு கதக் நடனக் கலைஞர் மற்றும் நடன அமைப்பாளர் ஆவார். இவர் திறமைமிக்க  பாரம்பரிய  கதக்.பயிற்சியாளர்களான  குமுதினி லகியா மற்றும் பிர்ஜூ மகாராஜ் ஆகியோரின் முன்னாள் மாணவர் ஆவார்.புது தில்லியில் தனது சொந்த நடன நிறுவனத்தைத் தொடங்குவதற்கு முன்பு பல ஆண்டுகளாக  ஒரு நடனக் குழுவில் முக்கிய நடனக் கலைஞர்களில் ஒருவராக இருந்தார். *திருஸ்டிகான் நடன அறக்கட்டளையின்*   கலை இயக்குநர் மற்றும் முக்கிய நடன கலைஞராகவும் இருந்து வருகிறார் .

## ஆரம்பகால வாழ்க்கை மற்றும் பயிற்சி
1960 இல் பிறந்த அதிதி மங்கல்தாஸ்  குஜராத் தலைநகர் அகமதாபாத் நகரில் வளர்க்கப்பட்டார், அங்கு புனித சேவியர் கல்லூரியில் தனது இளங்கலை அறிவியல் பட்டத்தைப் பெற்றார்.

அகமதாபாத்தில் உள்ள கடாம்ப் நடன மையத்தில் கதக் நடனக்கலைஞர்  குமுதினி லக்கியாவிடம் கதக் நடனப் பயிற்சியைத் தொடங்கினார். பின்னர் அவரது அத்தை *புபுல் ஜெயக்கர்* ஆலோசனையின் பேரில், கதக் நடன நுட்பங்களைக் கற்றுக் கொள்ள டெல்லிக்கு சென்றார். அங்கே அவர் கதக் கேந்திராவில் கதக் நிபுனத்துவ பயிற்சியாளர் பிர்ஜு மகாராஜின் மாணவி ஆனார். தனது நடனப் பயிற்சியை முடித்த பின்னர், பிர்ஜு மகாராஜின் குழுவின் ஒரு பகுதியாக உலகின் பல பகுதிகளுக்கும் பயணம் செய்தார்.

## கலை வாழ்க்கை
thumb|180x180px| அதிதி மங்கல்தாஸ் குழு
அதிதி  இந்தியாவின் முக்கிய நடன விழாக்களில் கதக் நடன நிகழ்ச்சிகளை வழங்கியுள்ளார் மேலும் இங்கிலாந்து, அமெரிக்கா மற்றும் சோவியத் நாடுகளிலும்  நடைபெற்ற இந்திய விழாக்களிலும் பங்கு பெற்றுள்ளார்.

அதிதி மங்கல்தாஸ் தனி கதக் நடன நிகழ்ச்சிகளை இயக்குவதோடு மட்டுமல்லாமல்,  பல கதக் குழுக்களுக்கு நடனம் அமைத்துள்ளார். பாரம்பரிய மற்றும் நவீன நடன பாணிகளின்  கலவையாக இவர் உருவாக்கும் கதக் நடனங்கள் விளங்குகின்றன.  கடந்த பல ஆண்டுகளாக  சீக் (Cheekh), ஸ்வாகத் விஸ்தார்  (Swagat Vistar), தி சவுண்ட் ஆஃப் தி யுனிலர்ஸ் (universe), பிருந்தகிருதி உள்ளிட்ட பல நடனப் படைப்புகளை தயாரித்துள்ளார்.  கதக் நடனம் தொடர்பான பல பயிற்சிப் பட்டறைகளைய நடத்தியுள்ள அதிதி  நடன கருத்தரங்குகளில் தனது ஆய்வுக் கட்டுரைகளையும் சமா்ப்பித்துள்ளார்.

2005 ஆம் ஆண்டில், ஆறு நடனக் கலைஞர்கள் மற்றும் மூன்று இசைக் கலைஞர்களைக் கொண்ட அதிதி மங்கல்தாஸின் நடன நிறுவனம் அமெரிக்காவில் ஆசியச் சங்கம் மூலம்  "*தண்ணீரின் கால்தடம்*"(Footprints on Water.) என்ற நடன நிகழ்ச்சியை அறிமுகப்படுத்தியது.

## வெளிநாட்டு கலைப்பயணங்கள்
அதிதி பல வெளிநாடுகளுக்கும் சென்று கீழ்கண்டவாறு தனது தனி நடனங்களை நடத்தியுள்ளார்.
 
“*மிலாப்ஃபெஸ்ட்*” 2014, லிவர்பூல் ஹோப் பல்கலைக்கழகம், லிவர்பூல், இங்கிலாந்து, 2014

முதல் இசை அகாடமியின் *இசை மற்றும் நடன விழா*, வாஷிங்டன் டி.சி., 2013

டிசம்பர் நடனம் 2011, ப்ரூஜ், பெல்ஜியம், 2011

*பிரீமியர் டென்* நோர்ஸ்கே ஓபரா மற்றும் பாலே, டோலோசா, ஸ்பெயின், 2010

*“தாகூர் விழா”*, டெவோன், இங்கிலாந்து, மே 2011

“*டான்ஸ் இந்தியா டான்ஸ்*” இந்திய விழா, மிலாப்ஃபெஸ்ட், இங்கிலாந்து, 2008

*“தெற்காசிய கலை விழா”*, அமெரிக்கா 2008

2008 ஆம் ஆண்டு ஹாலந்து, பெல்ஜியம், செருமனி  நாடுகள்

*கலா ​​உட்சவ்*, சிங்கப்பூர், 2007

அமெரிக்காவின் *கிராஸ்ரோட்ஸில் கதக்* 2006

## மேற்கோள்கள்

## வெளியிணைப்புகள்

* அதிதி மங்கள்தாஸின் இணையப்பக்கம்
* தி இந்து நாளிதழில் அதிதியின் பேட்டி 

பகுப்பு:குசராத்தின் நடனக் கலைஞர்கள்
பகுப்பு:கதக் நடனக் கலைஞர்கள்
பகுப்பு:வாழும் மக்கள்
பகுப்பு:1960 பிறப்புகள்
பண்டைய எகிப்திய அரசமரபுகள்

**பண்டைய எகிப்திய அரசமரபுகள்** (கிமு 3100 -  கிமு 30) பண்டைய எகிப்தை ஆண்ட எகிப்தியர் அல்லாத அரச மரபுகளில் எகிப்தின் இரண்டாம் இடைநிலைக் காலத்தின் போது 14-ஆம் வம்சத்தின் மெசொப்பொத்தேமியாவின் அமோரிட்டுகள் மற்றும் 15-ஆம் வம்சத்தவர்கள் (கிமு 1630 - கிமு 1523)  ஐக்சோஸ் எனும் போனீசியா நாட்டின் பிலிஸ்தியர்கள், எகிப்தின் ஆட்சியாளர்களாக இருந்தனர்.

எகிப்தின் மூன்றாம் இடைநிலைக் காலத்தின் போது எகிப்தை லிபியர்களின் 22-ஆம் வம்சம் மற்றும் சூடானியர்களின் இருபத்தி ஐந்தாம் வம்சத்தினர் ஆண்டனர்.

பாரசீக அகாமனிசயப் பேரரசின் 27-ஆம் வம்சம் (கிமு 525 – கிமு 404) மற்றும் 30-ஆம் வம்ச - (கிமு 343 – கிமு 332) ஆட்சியாளார்களாக இருந்தனர். இறுதியில் ஹெலனியக் காலத்தின் போது கிரேக்க தாலமி வம்சத்தவரகள் (கிமு 305 – கிமு 30) எகிப்தை ஆண்டனர். மற்றைய அரசமரபினர் அனைவரும் பண்டைய எகிப்தியர்களாவர்.

### பண்டைய எகிப்தின் அரசமரபுகள்

## பண்டைய எகிப்தின் வரலாற்றுக் கால வரிசை
* எகிப்தின் துவக்க கால அரச மரபுகள் - கிமு 3100 - கிமு 2686
* பழைய எகிப்து இராச்சியம் (கிமு 2686 –  கிமு 2181  
* எகிப்தின் முதல் இடைநிலைக் காலம் -  கிமு 2181 -  கிமு 2055  
* எகிப்தின் மத்தியகால இராச்சியம் - கிமு 2055 – கிமு 1650
* எகிப்தின் இரண்டாம் இடைநிலைக் காலம் - கிமு 1650 - கிமு 1580
* புது எகிப்து இராச்சியம் - கிமு 1550  –  1077
* எகிப்தின் மூன்றாம் இடைநிலைக் காலம் -  கிமு 1100 – கிமு 650
* பிந்தைய கால எகிப்திய இராச்சியம் -  கிமு 664  - கிமு 332
* கிரேக்கர்களின் மாசிடோனியாப் பேரரசு - கிமு 332–  கிமு 305
* கிரேக்கர்களின் தாலமைக் பேரரசு - கிமு 305 – கிமு 30
*  எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – கிபி 641
## இதனையும் காண்க
* எகிப்திய பார்வோன்கள்
* அபிதோஸ் மன்னர்கள் பட்டியல்
* துரின் மன்னர்கள் பட்டியல்
* கர்னாக் மன்னர்கள் பட்டியல்
* பலெர்மோ மன்னர்கள் பட்டியல்
* எகிப்தின் வரலாறு

## குறிப்புகள்
 

## மேற்கோள்கள்

பகுப்பு:எகிப்தின் வரலாறு
*
பகுப்பு:ஆபிரிக்க வரலாறு
பண்டைய எகிப்து
மிரியம் ரோட்ரிக்ஸ் மார்டினெஸ்

**மிரியம் ரோட்ரிக்ஸ் மார்டினெஸ்** (Miriam Rodriguez Martinez)  (பிறப்பு: 1967 - இறப்பு: 2017 மே 10, சான் பெர்னாண்டோ, தமௌலிபாஸ், மெக்சிகோ ) இவர் ஒரு மெக்சிகன் மனித உரிமை ஆர்வலர் ஆவார்.  கடத்தப்பட்டு கொல்லப்பட்ட குழந்தைகளின் பெற்றோருக்கு "காணாமல் போன குழந்தை பெற்றோரின்" பெற்றோரானார். 2017 மே 10 அன்று தனது வீட்டிற்குள் நுழைந்த போராளிகளால் மிரியம் கொல்லப்பட்டார்.

## மகள் காணாமல் போனது
மிரியத்தின் மகள் கரேன் அலெஜாண்ட்ரா சலினாஸ் ரோட்ரிக்ஸ் 2012இல் காணாமல் போனார். மிரியம் கிட்டத்தட்ட இரண்டு ஆண்டுகளாக தேடிக்கொண்டிருந்தார். 2014 இல் இவரது மகளின் உடல் ஒரு  கல்லறையில் கண்டெடுக்கப்பட்டது. அதன் பிறகு, தனது மகளின் கொலை குறித்து அதிகாரிகளிடம் கூறினார். மகள் வழக்கில் கைது செய்யப்பட்ட சில ஆண்கள் கைது செய்யப்பட்ட பின்னர் சிறையிலிருந்து தப்பிச் சென்றுவிட்டனர். மிரியம் ரோட்ரிக்ஸ் நேர்காணல்களில், குற்றவியல் அமைப்புகளிடமிருந்து தனக்கு மரண அச்சுறுத்தல்கள் வந்தன. ஆனால் உள்ளூர் அதிகாரிகள் தன்னைப் பாதுகாக்கவில்லை என்று கூறினார். தனது மகளைக் கண்டுபிடிப்பதோடு, குழந்தைகள் காணாமல் போன பிற பெற்றோருக்கு உதவ இவர் முயற்சிகளை மேற்கொண்டார். மேலும் இவர் காணாமல் போன குழந்தைகளின் பெற்றோரின்" பெற்றோரானார்.

இவரின் மகள் 2012இல் காணாமல் போன பின்னர்  2014ஆம் ஆண்டில், இவர் தனது மகளின் உடலைக் கண்டுபிடித்தார். இவர் கோலெக்டிவோ டி டெசபரேசிடோஸ் டி சான் பெர்னாண்டோ (காணாமல் போனவர்களுக்கான இயக்கம்) என்ற ஒரு குழுவை நிறுவினார். கொலையில் சம்பந்தப்பட்ட நபர்கள் தண்டனையிலியிருந்து தப்பித்துவிட்டனர்.

## இறப்பு
மிரியம் எலிசபெத் ரோட்ரிக்ஸ் மார்டினெஸ் மெக்சிகோவின் சான் பெர்னாண்டோ சமூகத்தில் வசித்து வந்தார். மெக்ஸிகோ அன்னையர் தினத்தை கொண்டாடும் நாளான 2017 மே 10, அன்று இவர் கொல்லப்பட்டார். இவர் பலத்த காயமடைந்து மருத்துவமனைக்கு செல்லும் வழியில் இறந்தார்.

சான் பெர்னாண்டோவின் சமூகம் மெக்சிகோவின் மிகவும் வன்முறை பகுதிகளில் ஒன்றான தமௌலிபாசில் அமைந்துள்ளது. அரசாங்க தரவுகளின்படி, இந்த மக்கள் நாட்டில் அதிக எண்ணிக்கையிலான மக்களைக் கொண்டிருக்கவில்லை.

ஆர்ப்பாட்டக்காரர்களுக்கு ஒற்றுமையுடன் 10 மே 2017 அன்று மிரியம் எலிசபெத் ரோட்ரிக்ஸ் மார்டினெஸை எதிர்த்து குரல் எழுப்பினார், மனித உரிமை பாதுகாவலர்களின் பாதுகாப்பைக் கோரி மெக்சிகன், அமெரிக்க அரசாங்கங்கள் மற்றும் மத்திய அரசாங்கத்தை அழைத்தார்.

## குறிப்புகள்

பகுப்பு:2007 இறப்புகள்
கார்லா அவலெர்

**கார்லா அவெலர் (Karla Avelar)** (பிறப்பு 1978) இவர் ஒரு சால்வடோரன் திருநங்கைகளின் உரிமை ஆர்வலர் ஆவார். இவர் "காம்காவிஸ் டிரான்ஸ்" என்ற நிறுவனத்தின் நிர்வாக இயக்குநராகவும் உள்ளார்.

## சுயசரிதை
இவர் பல மரண அச்சுறுத்தல்களைப் பெற்றுள்ளார். மேலும் பல படுகொலை முயற்சிகளில் இருந்து தப்பியுள்ளார். இவரது வாழ்க்கையில் முதல் படுகொலை முயற்சி 1992இல், இவர் இளம் பருவத்தில் இருந்தபோது, அவெல்லரில் நடந்தது.

## படைப்புகள்
2008ஆம் ஆண்டில், அவெலார் திருநங்கைகளுக்கான ஆதரவு அமைப்பான காம்காவிஸ் டிரான்ஸ்  என்ற அமைப்பை நிறுவினார். இது பல்வேறு ஆதரவு குழுக்களில் (எச்.ஐ.வி உள்ளவர்கள்) பங்கேற்கும் திருநங்கை பெண்கள் உணர்ந்த பாகுபாடுகளுக்கு, பாகுபாடு காட்டப்படாத, பிரதிநிதித்துவப்படுத்தப்படாத மற்றும் உணரப்படாத தேவைகளுக்கு விடையிறுப்பாக நிறுவப்பட்டது. அவற்றின் சொந்த குணாதிசயங்களின்படி தேவையான தகவல்களைப் பெறக்கூடாது.

## விருதுகள்
இவர் 2017 ஆம் ஆண்டில் மனித உரிமைகள் பாதுகாவலர்களுக்கான மார்ட்டின் என்னல்ஸ் விருதின் இறுதிப் போட்டியாளராக இருந்தார்.

## குறிப்புகள்

## வெளி இணைப்புகள்

பகுப்பு:வாழும் மக்கள்
பகுப்பு:1978 பிறப்புகள்
விக்டோரியா அமேசானிகா

**விக்டோரியா அமோசானிகா** (தாவரப்பெயர்:*Victoria amazonica, Victoria regia*) என்பது விக்டோரியா நீரல்லி இனத்தாவரங்களில் ஒன்றாகும். இதன் மலரானது, தென்னமெரிக்காவின் கரிபியன் நாடான கயானாவின் தேசியமலர் ஆகும்.  உலகிலேயே பெரிய இலைகளை உடையதாக உள்ளது. நன்கு வளர்ந்த இதன் இலையானது, 3 மீட்டர் / பத்து அடிகள் வரை இருக்கும். நன்கு வளர்ந்த இலையானது, 40-45 கிலோகிராம் எடையைத் தாக்கும் இயல்புடையதாகும். இந்தியாவிலுள்ள கல்கத்தா நகரில் இருக்கும் தாவரவியல்  பூங்காவின் ஏரிகளில் ஒன்றான, 'லேராம்' ஏரியில் இது பாதுகாக்கப்படுகிறது.

## மேற்கோள்கள்

பகுப்பு:நீர்த் தாவரங்கள்
பகுப்பு:வியத்தகுத் தாவரங்கள்
பகுப்பு:தாவரவியல் பெயருடையக் கட்டுரைகள்
ரீம் பிரைனா

**ரீம் உமர் ஃபிரைனா ( Reem Omar Frainah)** அல்லது பொதுவாக **ரீம் ஃபிரைனா** என்று அழைக்கப்படும் இவர் பாலஸ்தீனிய மனித உரிமை ஆர்வலர் ஆவார்.   பெண் மற்றும் குழந்தை பாதுகாப்பிற்கான ஆயிஷா சங்கத்தின் இவர் செயல்நிர்வாக இயக்குநராகவும் இருக்கிறார். பொருளாதார அதிகாரமளித்தல் மற்றும் ஓரங்கட்டப்பட்ட குழுக்கள் உளவியல் சமூக ஆதரவு மூலம் பாலினம் ஒருங்கிணைப்பு அடைய பணியாற்றிக் கொண்டிருக்கும் ஒரு சுயாதீனமான பாலஸ்தீன பெண்கள் அமைப்பு காசா கவனம் கொண்டு காசா நகரம் மற்றும் வட பகுதியில் இது கவனம் செலுத்துகிறது . 

2009ஆம் ஆண்டில் ஒரு சுயாதீன நிறுவனமாகத் தொடங்கிய பெண்கள் மற்றும் குழந்தைகள் பாதுகாப்புக்கான ஆயிஷா சங்கத்தின் முன்னாள் திட்ட ஒருங்கிணைப்பாளராக இருந்தார். 2011ஆம் ஆண்டில், இவர் உளவியலில் முதுகலை முடித்தார். பின்னர் ஆயிஷாவின் நிர்வாக இயக்குநரானார்.  இவரது பெரும்பாலான படைப்புகளில் கற்பித்தல் மற்றும் காசாவில் பாதிக்கப்பட்டுள்ள மிகவும் ஓரங்கட்டப்பட்ட பெண்கள் மற்றும் குழந்தைகளுக்கு பல்வேறு சேவைகளை வழங்குதல் ஆகியவை அடங்கும்.  

## குறிப்புகள்

பகுப்பு:பாலத்தீனர்கள்
பைசா ஜமா முகமது

**பைசா ஜமா முகமது (Faiza Jama Mohamed)** (பிறப்பு: 1958) இவர் ஒரு சோமாலிய பெண்கள் உரிமை ஆர்வலரும் மற்றும் ஆப்பிரிக்காவின் பிராந்திய சமத்துவ இயக்குனருமாவார். இவர் மாபுடோ நெறிமுறையின் முக்கிய பிரச்சாரகராகவும், பெண் பிறப்புறுப்பு சிதைவுக்கு எதிராகவும் இருந்து வருகிறார்.

## வாழ்க்கை
பைசா ஜமா முகமது, பிரெஸ்னோவின் கலிபோர்னியா மாநில பல்கலைக்கழகத்தில் வணிக நிர்வாகத்தில் முதுகலைப் பட்டம் பெற்றுள்ளார். 1998 ஆம் ஆண்டில் இவர் டென் ஹேக்கில் உள்ள சமூக ஆய்வுகள் நிறுவனத்தில் மனித உரிமையில் சான்றிதழ் பட்டம் பெற்றுள்ளார்.

2004 ஆம் ஆண்டில் பைசா ஜமா மொஹமட் பம்பசுகா நியூஸ் என்ற இதழில் தலையங்கங்களை எழுதியுள்ளார். பெண்கள் உரிமைகள் குறித்த ஆப்பிரிக்க நெறிமுறையின் முக்கியத்துவத்தை வாதிட்டார் . இவர் *[[தி கார்டியன்|தி கார்டியன் பத்திரிகைக்காகவும்]]* எழுதியுள்ளார்.

## குறிப்புகள்

## வெளி இணைப்புகள்
* Our July Interview with Faiza Jama Mohamed , interview with Make Every Woman Count, July 2011
* In Visibility: Faiza Jama Mohamed, interview with London School of Economics, 2017

பகுப்பு:வாழும் மக்கள்
பகுப்பு:1958 பிறப்புகள்
நிடல் அல் அச்சர்

**நிடல் அல் அச்சர் (Nidal Al Achkar)** (பிறப்பு 1934) ஒரு லெபனான் நடிகையும் மற்றும் நாடக இயக்குனருமாவார். மேலும் "லெபனான் நாடக அரங்கத்தின் மகத்தான டேம்" ஆவார்.

## வாழ்க்கை
நிடால் அல் அச்சர் சிரிய சமூக தேசியவாத கட்சி அரசியல்வாதியான ஆசாத் அல்-அச்சரின் மகளாவார். இவர் இலண்டனில் உள்ள ராயல் அகாடமி ஆஃப் டிராமாடிக் ஆர்ட் என்ற பள்ளியில் படித்தார். 1967 ஆம் ஆண்டில் இவர் பெய்ரூட்டில் தனது முதல் நாடகத்தை இயக்கியுள்ளார். மேலும் 1960களின் பிற்பகுதியில் பெய்ரூட் நாடக அரங்க பட்டறை ஒன்றைக் உருவாக்கினார்.

லெபனான் உள்நாட்டுப் போருக்குப் பிறகு, நிடால் அல் அச்சர் 1994 இல் அல் மதீனா நாடக அரங்கத்தை நிறுவினார். பழைய சரோல்லா திரைப்படத்தை வைத்திருந்த கட்டிடத்தை மீட்டெடுத்தார்.

நிடல் அல் அச்சர் 2012 மியூரெக்ஸ் டி'ஓரில் வாழ்நாள் சாதனையாளர் விருதைப் பெற்றார். இந்த விருதை வழங்கிய லெபனான் கலாச்சார அமைச்சர் காபி லேயவுன் இவரை "லெபனானின் அறிவொளி மற்றும் கலாச்சாரத்தின் உண்மையான வெளிப்பாடு" என்று அழைத்தார்.

2019 இன் ஒரு நேர்காணலில், அரபு உலகில் "உண்மையான, உருமாறும் புரட்சிகள்" இல்லாமல் அரங்கத்தை வைத்திருப்பது சாத்தியமில்லை என்று எச்சரித்தார். இது பேச்சு சுதந்திரத்தையும் திறந்த தன்மையையும் அனுமதிக்கும்.

## குறிப்புகள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1934 பிறப்புகள்